Diari Oficial de la Generalitat Valenciana


Sumari del DOGV 1976, del 03-03-1993 (1993/827326)

RESOLUCIÓ de 5 de febrer de 1993, de la 8 Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual número 21, de les normes subsidiàries del municipi de Petrer, relativa a usos no industrials a la Lloma Badada.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827326


Data del document
:   05-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, de la modificació puntual número 21, de les normes subsidiàries del municipi de Petrer, relativa a usos no industrials a la Lloma Badada.  
La Comissió Territorial d'Urbanisme, en sessió celebrada el 16 d'octubre de 1992, va acordar aprovar definitivament la modificació puntual número 21 de les normes subsidiàries del municipi de Petrer, relativa a usos no industrials a la Lloma Badada.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i basant-se en aquests:  
Antecedents de fet  
1. L'ajuntament, en la sessió plet)ària de, 25 de juny de 1992, va acordar-ne l'aprovació inicial i l?exposició pública mitjançant anuncis apareguts en el Butlletí Oficial de la Província i en un dels diaris de més difusió provincial.  
2. La documentació la integren la memòria justificativa i unes normes urbanístiques.  
3. La finalitat d'aquest expedient és la modificació d'ús en l?àrea de la Lloma Badada; se'n prohibeix l?industrial i s'admet el d'equipaments i serveis públics.  
Consideracions tècnico- jurídiques  
1. La tramitació es considera correcta d'acord amb el que estableixen l'article 114, per remissió del 128.1, del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal.  
II. La documentació es considera completa de conformitat amb l'article 80.2 del text refós de 1992 i del 97 del Reglament de Planejament, i suficient tenint en compte la finalitat de la modificació plantejada.  
III. La proposta es considera tècnicament admissible ja que no es produeix increment del volum edificable ni aquesta té com a finalitat una zonificació diferent o un ús urbanístic de zones verdes previstes pel pla. Les alteracions de les determinacions establertes en el planejament s'han d'emmarcar en el supòsit establert en l'article 26.5 del text refós 1992, i en l'article 154.4 del Reglament de Planejament.  
IV. La Comissió Territorial d'Urbanisme és competent per a l'adopció del present acorda en virtut del que disposen l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, 1 de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de legislació aplicable, va acordar: aprovar definitivament la modificació puntual número 21 de les normes subsidiàries del municipi de Petrer, relativa a usos no industrials a la Lloma Badada, i instar l'ajuntament perquè redacte un document refós que reculla la normativa i els plànols vigents, atesa la gran quantitat de modificacions efectuades des de l'aprovació de les esmentades normes subsidiàries vigents en el municipi. L'ajuntament ha de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovada pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 5 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.